sukhrobnurali/uzbek-legal-corpus huggingface dataset:
OʻZBEKISTON RESPUBLIKASI PREZIDENTINING AYRIM HUJJATLARIGA OʻZGARTIShLAR KIRITISh TOʻGʻRISIDA
(decree, 2013-09-09)

Oʻzbekiston Respublikasining “Raqobat toʻgʻrisida” 2012-yil 6-yanvardagi OʻRQ-319-son Qonuniga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin. 1. Oʻzbekiston Respublikasi Prezidentining “Monopoliyaga qarshi ishlarni tartibga solish va raqobatni rivojlantirish tizimini yanada takomillashtirish chora-tadbirlari toʻgʻrisida” 2010-yil 26-fevraldagi PF-4191-son Farmonining: a) 2-bandida: ikkinchi xatboshidagi “monopolistik faoliyatni cheklash toʻgʻrisidagi” soʻzlari “raqobat toʻgʻrisidagi” soʻzlari bilan almashtirilsin; uchinchi xatboshidagi “tovarlar (xizmatlar, ishlar) bozorlarida,” soʻzlari “tovar yoki moliya bozorlarida,” soʻzlari bilan almashtirilsin; b) 3-bandning ikkinchi va uchinchi xatboshidagi “monopoliyaga qarshi qonun hujjatlari,” soʻzlari “raqobat toʻgʻrisidagi qonun hujjatlari,” soʻzlari bilan almashtirilsin; 2. Oʻzbekiston Respublikasi Prezidentining “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi faoliyatini tashkil etish toʻgʻrisida” 2010-yil 2-martdagi PQ-1293-son qarori 3-bandining uchinchi xatboshidagi hamda uning 2 va 3-ilovalaridagi “monopoliyaga qarshi qonun hujjatlari” soʻzlari “raqobat toʻgʻrisidagi qonun hujjatlari” soʻzlari bilan almashtirilsin.
“ShOʻRTANNEFTGAZ” UNITAR ShuʼBA KORXONASIDA PROPAN-BUTAN ARALAShMASI QURILMASINI QURISh (5-NAVBAT)” INVESTITSIYa LOYIHASI AMALGA OShIRILIShINI TAʼMINLASh ChORA-TADBIRLARI TOʻGʻRISIDA
(resolution, 2012-05-22)

Oʻzbekiston Respublikasi Prezidentining “2011—2015-yillarda Oʻzbekiston Respublikasi sanoatini rivojlantirishning ustuvor yoʻnalishlari toʻgʻrisida” 2010-yil 15-dekabrdagi PQ-1442-son qarorini bajarish yuzasidan hamda tabiiy resurslar chuqur qayta ishlanishini taʼminlashni davom ettirish va suyultirilgan gaz ishlab chiqarish hajmlarini koʻpaytirish maqsadida Vazirlar Mahkamasi qaror qiladi: 1. 1-ilovaga* muvofiq asosiy texnik-iqtisodiy parametrlarga ega boʻlgan “Shoʻrtanneftgaz” unitar shuʼba korxonasida propan-butan aralashmasi qurilmasini qurish (5-navbat)” investitsiya loyihasining texnik-iqtisodiy asoslanishi tasdiqlansin. 2. Quyidagilar: 48,97 mln AQSh dollariga teng boʻlgan miqdorda “Oʻzbekneftgaz” milliy xolding kompaniyasining oʻz mablagʻlari; “Oʻzsanoatqurilishbank” ochiq aksiyadorlik tijorat banki qayta moliyalashtiradigan, 7 yil muddatga beriladigan, shu jumladan imtiyozli davr 2 yil boʻlgan, yillik foiz stavkasi 7 foiz, shu jumladan qayta moliyalashtiruvchi bankning marjasi yillik 2 foiz miqdorida boʻlgan Oʻzbekiston Respublikasi Tiklanish va taraqqiyot jamgʻarmasining 37,50 mln AQSh dollari summasidagi mablagʻlari “Shoʻrtanneftgaz” unitar shuʼba korxonasida propan-butan aralashmasi qurilmasini qurish (5-navbat)” investitsiya loyihasini moliyalashtirishning manbalari etib belgilansin. Oʻzbekiston Respublikasi Tiklanish va taraqqiyot jamgʻarmasining krediti, kredit boʻyicha foizlarni va vositachilik haqini qaytarishning prognoz jadvali 2-ilovaga* muvofiq tasdiqlansin. 3. Belgilansinki: “Oʻzbekneftgaz” milliy xolding kompaniyasi qarz oluvchi va “Shoʻrtanneftgaz” unitar shuʼba korxonasida propan-butan aralashmasi qurilmasini qurish (5-navbat)” investitsiya loyihasi amalga oshirilishi, Oʻzbekiston Respublikasi Tiklanish va taraqqiyot jamgʻarmasining kreditidan maqsadli va samarali foydalanilishi uchun masʼul ijro etuvchi organ hisoblanadi; Oʻzbekiston Respublikasi Tiklanish va taraqqiyot jamgʻarmasining krediti boʻyicha asosiy qarzlarni qaytarish, foizlarni va vositachilik haqini toʻlash bilan bogʻliq xarajatlar “Oʻzbekneftgaz” milliy xolding kompaniyasining oʻz mablagʻlari hisobiga amalga oshiriladi. 4. Oʻzbekiston Respublikasi Davlat arxitektura va qurilish qoʻmitasi loyiha hujjatlari belgilangan tartibda davlat ekspertizasidan oʻtkazilishini va qurilish ishlari bajarilishi sifati ustidan zarur tarzda davlat arxitektura-qurilish nazorati amalga oshirilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I.Ibragimov zimmasiga yuklansin.
“TIJORAT BANKLARI TOMONIDAN ShAXSIY YORDAMChI VA DEHQON XOʻJALIKLARIGA ChORVAChILIKNI RIVOJLANTIRISh UChUN IMTIYOZLI MAQSADLI MIKROKREDITLAR BERISh TARTIBI TOʻGʻRISIDA”GI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2015-03-23)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) hamda Oʻzbekiston Respublikasi Prezidentining 2011-yil 24-avgustdagi PF-4354-son “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2011-yil, 34-35-son, 344-modda) muvofiq Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2006-yil 8-apreldagi 9/7-sonli qarori (roʻyxat raqami 1568, 2006-yil 2-may) (Oʻzbekiston Respublikasi qonun hujjatlari toʻplami, 2006-y., 18-son, 157-modda) bilan tasdiqlangan “Tijorat banklari tomonidan shaxsiy yordamchi va dehqon xoʻjaliklariga chorvachilikni rivojlantirish uchun imtiyozli maqsadli mikrokreditlar berish tartibi toʻgʻrisida”gi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Muqaddimadagi “qarori asosida ishlab chiqilgan boʻlib” degan soʻzlar “qaroriga (Oʻzbekiston Respublikasi qonun hujjatlari toʻplami, 2006-y., 12-13-son, 104-modda) muvofiq” degan soʻzlar bilan almashtirilsin. 2. 1-bandda: birinchi xatboshidagi “Nizom maqsadida” degan soʻzlar “Nizomda” degan soʻz bilan almashtirilsin; ikkinchi xatboshi quyidagi tahrirda bayon etilsin: “shaxsiy yordamchi xoʻjalik – shaharcha, qishloq, ovullarda yashovchi fuqarolarga meros qilib qoldiriladigan umrbod egalik qilish huquqi asosida uy-joy qurish uchun berilgan uchastkalarning bir qismi – tomorqada oila aʼzolarining shaxsiy mehnati asosida oila ehtiyojlari uchun dehqonchilik va chorvachilik mahsulotlarini yetishtirish hamda oila ehtiyojidan ortiqchasini dehqon bozorlarida sotish bilan shugʻullanadigan oilaviy xoʻjalik;”. 3. 13-bandning birinchi xatboshisidagi “5 ish kunidan” degan soʻzlar “3 bank kunidan” degan soʻzlar bilan almashtirilsin. 4. 14-banddan “uzil-kesil boʻlib” degan soʻzlar chiqarib tashlansin. 5. 18-banddagi “ssudalar” degan soʻz “kreditlar” degan soʻz bilan almashtirilsin. 6. Quyidagi mazmundagi IV boʻlim bilan toʻldirilsin: 24. Ushbu Nizom talablarini buzganlikda aybdor boʻlgan shaxslar qonun hujjatlarida belgilangan tartibda javobgar boʻladilar.”.
“TIJORAT BANKLARI TOMONIDAN ISh BILAN TAʼMINLAShGA KOʻMAKLAShISh DAVLAT JAMGʻARMASI MABLAGʻLARI HISOBIDAN ShAXSIY YORDAMChI VA DEHQON XOʻJALIKLARIGA ChORVAChILIKNI RIVOJLANTIRISh UChUN IMTIYOZLI MAQSADLI MIKROKREDITLAR BERISh TARTIBI TOʻGʻRISIDA”GI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2015-03-23)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni, (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi Qonun (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) hamda Oʻzbekiston Respublikasi Prezidentining 2011-yil 24-avgustdagi PF-4354-son “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2011-y., 34-35-son, 344-modda) muvofiq Oʻzbekiston Respublikasi Markaziy banki Boshqaruvi, Moliya vazirligi, Mehnat va aholini ijtimoiy muhofaza qilish vazirligi qaror qiladilar: 1. Oʻzbekiston Respublikasi Markaziy banki Boshqaruvi, Moliya vazirligi, Mehnat va aholini ijtimoiy muhofaza qilish vazirligining 2006-yil 14-apreldagi 275-V, 41 va 113-sonli qarori (roʻyxat raqami 1567, 2006-yil 2-may) (Oʻzbekiston Respublikasi qonun hujjatlari toʻplami, 2006-y., 18-son, 156-modda) bilan tasdiqlangan “Tijorat banklari tomonidan Ish bilan taʼminlashga koʻmaklashish davlat jamgʻarmasi mablagʻlari hisobidan shaxsiy yordamchi va dehqon xoʻjaliklariga chorvachilikni rivojlantirish uchun imtiyozli maqsadli mikrokreditlar berish tartibi toʻgʻrisida”gi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Muqaddimadagi “qarori asosida ishlab chiqilgan boʻlib” degan soʻzlar “qaroriga (Oʻzbekiston Respublikasi qonun hujjatlari toʻplami, 2006-y., 12-13-son, 104-modda) muvofiq” degan soʻzlar bilan almashtirilsin. 2. 1-bandda: birinchi xatboshidagi “Nizom maqsadida” degan soʻzlar “Nizomda” degan soʻz bilan almashtirilsin; ikkinchi xatboshi quyidagi tahrirda bayon etilsin: “shaxsiy yordamchi xoʻjalik – shaharcha, qishloq, ovullarda yashovchi fuqarolarga meros qilib qoldiriladigan umrbod egalik qilish huquqi asosida uy-joy qurish uchun berilgan uchastkalarning bir qismi – tomorqada oila aʼzolarining shaxsiy mehnati asosida oila ehtiyojlari uchun dehqonchilik va chorvachilik mahsulotlarini yetishtirish hamda oila ehtiyojidan ortiqchasini dehqon bozorlarida sotish bilan shugʻullanadigan oilaviy xoʻjalik;”. 3. 22-bandning birinchi xatboshisidagi “5 ish kunidan” degan soʻzlar “3 bank kunidan” degan soʻzlar bilan almashtirilsin. 4. 23-banddan “uzil-kesil boʻlib” degan soʻzlar chiqarib tashlansin. 5. 31-banddagi “ssudalar” degan soʻz “kreditlar” degan soʻz bilan almashtirilsin. 6. Quyidagi mazmundagi V boʻlim bilan toʻldirilsin: 36. Ushbu Nizom talablarini buzganlikda aybdor boʻlgan shaxslar qonun hujjatlarida belgilangan tartibda javobgar boʻladilar.”.
OLIY TAʼLIM MUASSASALARI BOShQARUV, TEXNIK, XIZMAT KOʻRSATUVChI VA OʻQUV-YORDAMChI XODIMLARNING NAMUNAVIY ShTATLARIGA OʻZGARTIRIShLAR KIRITISh HAQIDA
(resolution, 2017-02-27)

Oʻzbekiston Respublikasi Prezidentining 2011-yil 30-dekabrdagi PQ-1675-son “Oʻzbekiston Respublikasining 2012-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qarori (Oʻzbekiston Respublikasi qonun hujjatlari toʻplami, 2011-y., 52-son, 561- modda) va Oʻzbekiston Respublikasi Vazirlar Mahkamasining 2012-yil 11-yanvardagi 6-son “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2012-y., 2-son, 17-modda) muvofiq, shuningdek oliy taʼlim muassasalari boshqaruv, texnik, xizmat koʻrsatuvchi va oʻquv-yordamchi xodimlar sonini maqbullashtirish maqsadida Oʻzbekiston Respublikasi Oliy va oʻrta maxsus taʼlim vazirligi, Mehnat va aholini ijtimoiy muhofaza qilish vazirligi va Moliya vazirligi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi, Mehnat va aholini ijtimoiy muhofaza qilish vazirligi va Moliya vazirligining 2010-yil 15-dekabrdagi 485/1, 200-KK, 107-son qarori (roʻyxat raqami 2182, 2011-yil 14-yanvar) (Oʻzbekiston Respublikasi qonun hujjatlari toʻplami, 2011-y., 3-son, 25-modda) bilan tasdiqlangan Oliy taʼlim muassasalari boshqaruv, texnik, xizmat koʻrsatuvchi va oʻquv-yordamchi xodimlarining namunaviy shtatlariga ilovaning 39-bandi birinchi, uchinchi va toʻrtinchi xatboshilari hamda 40-bandidagi “550” raqami “800” raqami bilan almashtirilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“XAYRATON-MOZORI ShARIF” TEMIR YOʻL LINIYASI XODIMLARI VA MOL-MULKINING XAVFSIZLIGINI TAʼMINLASh BOʻYIChA QOʻShIMChA OBYEKTLAR VA INShOOTLAR QURISh TOʻGʻRISIDA
(resolution, 2021-02-22)

Temir yoʻl infratuzilmasini qoʻshimcha ravishda rivojlantirish hamda “Xayraton — Mozori Sharif” temir yoʻlidan foydalanish va unga xizmat koʻrsatish” loyihasini amalga oshirishda ishtirok etuvchi xodimlarning xavfsizligini taʼminlash maqsadida Vazirlar Mahkamasi qaror qiladi: 1. Quyidagilar: 2011-yil 7-dekabrda Afgʻoniston Islom Respublikasining Jamoat ishlari vazirligi bilan “Oʻzbekiston temir yoʻllari” davlat-aksiyadorlik kompaniyasi oʻrtasida 2009-yil 27-noyabrdagi MRW/ADV/0161/001-kontraktga “Xayraton — Mozori Sharif” liniyasi xodimlari va temir yoʻl infratuzilmasi xavfsizligini taʼminlash boʻyicha inshootlar qurish toʻgʻrisida 3-qoʻshimcha bitim (keyingi oʻrinlarda 3-qoʻshimcha bitim deb ataladi) imzolanganligi, qurilishga Afgʻoniston tomoni buyurtmachi hisoblanishi; stansiyalar, yuklar saqlanadigan maydonlar va razyezdlar perimetri boʻyicha toʻsiqlar oʻrnatish, stansiyalar va razyezdlar perimetral toʻsigʻini xavfsizlik priborlari bilan jihozlash, butun trassa boʻylab hamda stansiyalar, yuklar saqlanadigan maydonlar va razyezdlarda kuzatuv minoralari oʻrnatish ishlarining umumiy qiymati 3-qoʻshimcha bitimga muvofiq 3 672 310,75 AQSh dollarini tashkil etishi maʼlumot uchun qabul qilinsin. 2. 3-qoʻshimcha bitim doirasida obyektlarni metall panjaralar bilan toʻsish, temir yoʻl liniyasi boʻylab minoralar oʻrnatish va xavfsizlikni taʼminlash asbob-uskunalari bilan jihozlash boʻyicha bajariladigan ishlar hajmiga Oʻzbekiston Respublikasi Vazirlar Mahkamasining “Xayraton — Mozori Sharif” oʻrtasidagi temir yoʻl liniyasini loyihalashtirish, qurish, oʻrnatish va foydalanishga topshirish loyihasini amalga oshirish chora-tadbirlari toʻgʻrisida” 2009-yil 20-noyabrdagi 298-son qarorining 4 — 8-bandlari tatbiq etilsin. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh. M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTISh VA QOʻShIMChALAR KIRITISh TOʻGʻRISIDA
(resolution, 2021-07-14)

Oʻzbekiston Respublikasining “Alkogol va tamaki mahsulotlarining tarqatilishi hamda isteʼmol qilinishini cheklash toʻgʻrisida”gi Qonuniga muvofiq, shuningdek alkogol va tamaki mahsulotlarining zararli taʼsiridan avvalambor yigirma yoshga yetmagan fuqarolarning sogʻligʻini saqlashni taʼminlash, jumladan alkogol mahsulotlarining chakana savdosini yanada tartibga solish maqsadida: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin. 2. Mahalliy soliqlar va yigʻimlarning cheklangan stavkalari 3-bandi (Oʻzbekiston Respublikasi Prezidentining “Oʻzbekiston Respublikasining 2012-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2011-yil 30-dekabrdagi PQ-1675-son qarorining 21-ilovasi) quyidagi tahrirda bayon etilsin:
UMUMIY OʻRTA TAʼLIMNING DAVLAT TAʼLIM STANDARTIGA OʻZGARTIRIShLAR KIRITISh HAQIDA
(resolution, 2022-07-22)

Taʼlim jarayoniga oʻqitishning zamonaviy uslublarini joriy etish, oʻquvchilarda mustaqil bilim olish koʻnikmalarini rivojlantirish hamda Oʻzbekiston Respublikasi Prezidentining “Oʻzbekiston Respublikasining 2012-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2011-yil 30-dekabrdagi PQ-1675-son qarorini bajarish maqsadida Vazirlar Mahkamasi qaror qiladi: 1. Vazirlar Mahkamasining 1999-yil 16-avgustdagi 390-son qarori bilan tasdiqlangan Umumiy oʻrta taʼlimning davlat taʼlim standartiga ilovaga muvofiq oʻzgartirishlar kiritilsin. 2. Mazkur qaror bilan kiritilayotgan oʻzgartirishlar 2012-yil 2-sentabrdan boshlab kuchga kiradi. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, tasarrufida umumiy oʻrta taʼlim maktablari boʻlgan vazirliklar va idoralar 2012/2013 oʻquv yilidan boshlab sinf (auditoriya) mashgʻulotlari oʻrtacha 5 foizga kamaytirilishi hisobiga boʻshaydigan mablagʻlarning oʻquv jarayoniga axborot va boshqa zamonaviy pedagogik texnologiyalarni tatbiq etishni kengaytirish, kompyuter, oʻquv-laboratoriya sinflari va oʻquv ustaxonalari uchun sarflanadigan materiallar va butlovchi buyumlar bilan taʼminlash boʻyicha dasturlarni, shuningdek umumtaʼlim maktablari binolarini joriy taʼmirlashni moliyalashtirishga yoʻnaltirilishini taʼminlasinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. “Umumiy oʻrta taʼlim davlat taʼlim standartining tayanch oʻquv rejasi” boʻlimi va unga ilova qilingan 1-va 2-jadvallar quyidagi tahrirda bayon qilinsin: Umumiy oʻrta taʼlim maktablari uchun tayanch oʻquv rejasi davlat taʼlim standartining tarkibiy qismi boʻlib, taʼlim sohalarini meʼyorlashga asos boʻladigan davlat hujjatidir (jadval). Tayanch oʻquv rejasi oʻquv fani boʻyicha beriladigan taʼlim mazmunini oʻquvchiga yetkazish uchun ajratilgan oʻquv soatlarining eng kam hajmdagi miqdorini ifodalaydi. U har bir sinfda muayyan oʻquv fani boʻyicha davlat standartlariga muvofiq beriladigan taʼlim mazmunini aniqlashga asos boʻladi:
Import shartnomalarini hisobga qoʻyish va ular toʻlovini xoʻjalik subyektlarining oʻz valyuta mablagʻlari hisobidan import toʻlovni amalga oshirish tartibi toʻgʻrisida nizomga oʻzgartirishlar va qoʻshimcha kiritish haqida
(resolution, 2014-10-13)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-yil, 12-son, 247-modda) va “Valyutani tartibga solish toʻgʻrisida”gi (Oʻzbekiston Respublikasi Oliy Majlisining Axborotnomasi, 2004-yil, 1-2-son, 6-modda) qonunlari, Oʻzbekiston Respublikasi Vazirlar Mahkamasining 2011-yil 20-oktabrdagi 284-son “Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida”gi (Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qarori) qaroriga (Oʻzbekiston Respublikasi qonun hujjatlari toʻplami, 2011-y., 42-son, 455-modda) muvofiq Oʻzbekiston Respublikasi Markaziy banki Boshqaruvi, Iqtisodiyot vazirligi, Moliya vazirligi va Davlat bojxona qoʻmitasi qaror qiladilar: 1. Oʻzbekiston Respublikasi Markaziy banki Boshqaruvi, Iqtisodiyot vazirligi, Moliya vazirligi va Davlat bojxona qoʻmitasining 2005-yil 24-sentabrdagi 268-V, 64, 94, 01-02/19-22-sonli qarori (roʻyxat raqami 1514, 2005-yil 4-oktabr) (Oʻzbekiston Respublikasi qonun hujjatlari toʻplami, 2005-yil, 40-son, 309-modda) bilan tasdiqlangan “Import shartnomalarini hisobga qoʻyish va ular toʻlovini xoʻjalik subyektlarining oʻz valyuta mablagʻlari hisobidan import toʻlovni amalga oshirish tartibi toʻgʻrisida nizom”ga ilovaga* muvofiq oʻzgartirishlar va qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“OʻZBEKISTON RESPUBLIKASI FUQARO AVIATSIYASI GUVOHNOMALARINI BERISH VA AVIATSIYA XODIMLARINING TURLARI” OʻZBEKISTON RESPUBLIKASINING AVIATSIYA QOIDALARIGA (OʻR AQ-61) OʻZGARTIRISHLAR VA QOʻSHIMCHA KIRITISH TOʻGʻRISIDA
(order, 2025-03-25)

Oʻzbekiston Respublikasi Vazirlar Mahkamasining 2004-yil 26-fevraldagi 90-sonli qarori bilan tasdiqlangan “Oʻzbekiston Respublikasi Parvozlar xavfsizligini nazorat qilish Davlat inspeksiyasi toʻgʻrisida”gi nizomga muvofiq (Oʻzbekiston Respublikasi Hukumatining qarorlari toʻplami, 2004-y., № 2, 17-modda) va Oʻzbekiston Respublikasi fuqaro aviatsiyasining faoliyatini tartibga soluvchi normativ-huquqiy hujjatlarni IKAO standartlar va tavsiyalarini inobatga olgan holda takomillashtirish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2004-yil 26-martdagi 49-sonli buyrugʻi bilan tasdiqlangan “Oʻzbekiston Respublikasi fuqaro aviatsiyasi guvohnomalarini berish va aviatsiya xodimlarining turlari” Oʻzbekiston Respublikasining aviatsiya qoidalariga (OʻR AQ-61) (roʻyxat raqami 1349, 2004-yil 7-may) (Oʻzbekiston Respublikasi qonun hujjatlari toʻplami, 2004-y., 18-son, 212-modda) ilovaga* muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“ANGREN LOGISTIKA MARKAZI” YAJNING SAMARALI FAOLIYAT KOʻRSATISHINI TAʼMINLASHGA DOIR QOʻSHIMCHA CHORA-TADBIRLARI TOʻGʻRISIDA
(resolution, 2012-05-08)

“Angren logistika markazi” YAJ tugatilayotgan “Rezinotexnika” OAJ mulki va kimyo omborlari mulkidan foydalangan holda samarali faoliyat koʻrsatishini taʼminlash maqsadida Vazirlar Mahkamasi qaror qiladi: 1. Maʼlumot uchun qabul qilinsin: tugatilayotgan “Rezinotexnika” OAJning mol-mulki 1-ilovaga muvofiq roʻyxat boʻyicha Angren shahar hokimligi va “Rezinotexnika” OAJ balansidan “Fargʻonaazot” OAJ balansiga oʻtkazildi; “Fargʻonaazot” OAJ tomonidan tugatilayotgan “Rezinotexnika” OAJ balansiga oʻtkazilgan binolarni rekonstruksiya qilish va qayta foydalanishga topshirish boʻyicha qurilish ishlari yakunlandi. 2. Davlat mulk qoʻmitasi, Angren shahar hokimligi, “Oʻzkimyosanoat” davlat aksiyadorlik kompaniyasi, “Fargʻonaazot” OAJ va “Angren logistika markazi” YAJning takliflariga rozilik berilsin: Angren shahar hokimligi balansidan “Fargʻonaazot” OAJ balansiga oʻtkazilgan mol-mulkni “Oʻzkimyosanoat” DAKning davlat ulushini va ulushini oshirish uchun “Fargʻonaazot” OAJ ustav kapitaliga kiritish toʻgʻrisida. 1-ilovaga muvofiq roʻyxat boʻyicha bozor qiymati boʻyicha; 2-ilovaga muvofiq sanab oʻtilgan mol-mulkni “Fargʻonaazot” OAJ balansidan “Angren logistika markazi” YAJ ustav kapitaliga bozor qiymati boʻyicha “Fargʻonaazot” OAJga badal sifatida oʻtkazish toʻgʻrisida. “Angren logistika markazi” YAJ oʻz balansiga oʻtkazilgan mol-mulkdan samarali foydalanishni taʼminlaydi. 3. “Oʻzkimyosanoat” DAK, “Fargʻonaazot” OAJ va “Angren Logistika Markazi” YAJ “Fargʻonaazot” OAJ va “Angren Logistika Markazi” YAJning qoʻshimcha aksiyalari chiqarilishi va ustavlariga tegishli oʻzgartirishlar belgilangan tartibda vakolatli organlarda roʻyxatdan oʻtkazilishini taʼminlasin. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimovaga zimmasiga yuklansin.
DAVLAT AKSIYALAR PAKETI (ULUSHLARI)NI ISHONCHLI BOSHQARUVGA BERISH BOʻYICHA TANLOVLAR OʻTKAZISH QOIDALARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2025-12-24)

Oʻzbekiston Respublikasi Prezidentining 2006-yil 26-apreldagi PQ-335-son “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida”gi qarori (“Oʻzbekiston Respublikasi qonun hujjatlari toʻplami”, 2006-yil, 17-son, 140-modda) va Oʻzbekiston Respublikasi Vazirlar Mahkamasining 2006-yil 16-oktabrdagi 215-son “Ustav fondida davlat ulushi boʻlgan korxonalarning samarali boshqarilishini va davlat mulkining zarur darajada hisobga olinishini taʼminlash chora-tadbirlari toʻgʻrisida”gi qaroriga (“Oʻzbekiston Respublikasi qonun hujjatlari toʻplami”, 2006-yil, 42-son, 417-modda) muvofiq, Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasining 2004-yil 3-sentabrdagi 01/18-48-son (roʻyxat raqami 1410, 2004-yil 16-sentabr) (Oʻzbekiston Respublikasi qonun hujjatlari toʻplami, 2004-yil, 37-son, 416-modda) qarori bilan tasdiqlangan Davlat aksiyalar paketi (ulushlari)ni ishonchli boshqaruvga berish boʻyicha tanlovlar oʻtkazish qoidalariga ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.